proxectonos/corpus_dominio_legal_administrativo_tmp huggingface dataset:
RESOLUCIÓN do 5 de xuño de 2025, da Dirección Xeral de Ordenación e Innovación Educativa, pola que se resolve o réxime de axudas a centros privados concertados para a realización de probas de nivel lingüístico para o alumnado que realice os seus estudos no curso 2024/25.
Consellería de Educación, Ciencia, Universidades e Formación Profesional — III. Outras disposicións — 17/06/2025

De conformidade co establecido no artigo décimo segundo da Orde do 13 de xaneiro de 2025 pola que se regula o réxime de axudas a centros privados concertados para a realización de probas de nivel lingüístico para o alumnado que realice os seus estudos no curso 2024/25, a Dirección Xeral de Ordenación e Innovación Educativa
Primeiro. Publicar a relación definitiva de centros beneficiarios das axudas coa cantidade asignada a cada centro, segundo se detalla no anexo I.
Segundo. Contra esta resolución, que pon fin á vía administrativa, poderase interpor recurso potestativo de reposición ante o conselleiro de Educación, Ciencia, Universidades e Formación Profesional no prazo dun mes, contado a partir do día seguinte ao da publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de xuño de 2025
CORRECCIÓN DE ERROS. Orde do 6 de marzo de 2023 pola que se modifica a autorización do Centro Privado Plurilingüe Compañía de María, de Vigo.
Consellería de Educación, Ciencia, Universidades e Formación Profesional — III. Outras disposicións — 17/06/2025

Advertido erro na orde que se cita, publicada no DOG número 51, do 14 de marzo de 2023, cómpre facer a seguinte corrección:
Na páxina 17.697, no artigo 1, na composición resultante do centro, onde di:
«Educación infantil: 7 unidades.
...
Bacharelato: 4 unidades das modalidades de Ciencias e Tecnoloxía e de Humanidades e Ciencias Sociais.».
Debe dicir:
«Educación infantil: 9 unidades.
...
Bacharelato: 8 unidades das modalidades de Ciencias e Tecnoloxía e de Humanidades e Ciencias Sociais.».
DECRETO 45/2025, do 16 de xuño, polo que se concede a Medalla Castelao.
Consellería de Presidencia, Xustiza e Deportes — III. Outras disposicións — 17/06/2025

En atención aos méritos que neles concorren, por proposta do conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día dezaseis de xuño de dous mil vinte e cinco, concédeselles a Medalla Castelao a:
– Grupo musical Luar na Lubre.
– Víctor Fernández Freixanes.
– Emilio Pérez Nieto.
– Rosa Rodríguez Álvarez, en representación do persoal médico de atención primaria.
– Asociación Galega de Afectados de Esclerose Lateral Amiotrófica (Agaela).
Santiago de Compostela, dezaseis de xuño de dous mil vinte e cinco
ORDE do 5 de xuño de 2025 pola que se suprimen as oficinas de rexistro das oficinas agrarias comarcais de Tui e Forcarei.
Consellería de Presidencia, Xustiza e Deportes — III. Outras disposicións — 17/06/2025

A Lei 4/2019, do 17 de xullo, de administración dixital de Galicia, establece no seu artigo 33.3 que as oficinas da Rede de oficinas de atención á cidadanía e de rexistro crearanse, modificaranse e suprimiranse mediante orde da persoa titular da Consellería competente en materia de administracións públicas. De conformidade co artigo 8.2 do Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, tramitaranse previa proposta da Consellería ou entidade correspondente, logo de informe da Oficina do Rexistro Xeral.
O Decreto 136/2024, do 20 de maio, polo que se establece a estrutura orgánica da Consellería de Presidencia, Xustiza e Deportes, regula no seu artigo 12 as funcións da Subdirección Xeral de Coordinación do Rexistro e Atención á Cidadanía, dependente da Secretaría Xeral Técnica, entre as cales consta a de dirección, coordinación e control das oficinas de rexistro e atención á cidadanía.
No anexo I do Decreto 191/2011, do 22 de setembro, figuran, entre outras, as oficinas de rexistro das oficinas agrarias comarcais de Tui e Forcarei.
O día 21 de abril de 2025 o secretario xeral técnico da Consellería do Medio Rural solicitou a supresión das ditas oficinas de rexistro. A supresión foi informada positivamente pola Oficina do Rexistro Xeral.
Tendo en conta a necesidade de optimización dos recursos públicos e o principio de eficacia que rexen a actuación da Xunta de Galicia, considérase conveniente a supresión das oficinas de rexistro das oficinas agrarias comarcais de Tui e Forcarei.
Polo exposto, e en uso das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Suprímense as oficinas de rexistro das oficinas agrarias comarcais de Tui e Forcarei.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no
Diario Oficial de Galicia
.
Nesa mesma data actualizarase para a cidadanía a relación de oficinas de rexistro, existente na páxina web institucional.
Santiago de Compostela, 5 de xuño de 2025
RESOLUCIÓN do 3 de xuño de 2025 pola que se resolve a convocatoria de axudas a centros privados concertados para a contratación de auxiliares de conversa durante o curso 2024/25 coa finalidade de mellorar a competencia lingüística do alumnado en linguas estranxeiras (código de procedemento ED504E).
Consellería de Educación, Ciencia, Universidades e Formación Profesional — III. Outras disposicións — 12/06/2025

A Consellería de Educación, Ciencia, Universidades e Formación Profesional, por Orde do 14 de xaneiro de 2025, publicada no DOG do 7 de febreiro de 2025, estableceu as bases reguladoras e convocou axudas a centros privados concertados para a contratación de auxiliares de conversa durante o curso 2024/25 coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre setembro de 2024 e xuño de 2025.
Unha vez rematado o procedemento previo á concesión das axudas establecido na convocatoria, cómpre facer pública a relación definitiva de centros beneficiarios destas axudas e dos excluídos, de acordo co establecido no artigo 12 da dita orde,
Primeiro. Publicar a listaxe dos centros beneficiarios das axudas, coa cantidade asignada a cada centro educativo, e dos centros excluídos. Figuran todos eles no anexo.
Segundo. Contra esta resolución, que pon fin á vía administrativa, poderase interpoñer recurso potestativo de reposición ante a Consellería de Educación, Ciencia, Universidades e Formación Profesional, no prazo dun mes, contado a partir do día seguinte ao da publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou, directamente, un recurso contencioso-administrativo, no prazo de dous meses, e ante o Tribunal Superior de Xustiza de Galicia, conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de xuño de 2025
RESOLUCIÓN do 5 de xuño de 2025 pola que se lles dá publicidade ás axudas concedidas ao abeiro da Resolución do 21 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións a proxectos turísticos para o fomento do turismo enogastronómico, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria por anticipado de gasto para o ano 2024, con carácter plurianual (código de procedemento TU503I).
Axencia de Turismo de Galicia — III. Outras disposicións — 16/06/2025

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 18 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (http://turismo.xunta.gal//) o resultado do proceso de concesión das subvencións previstas, que se financiarán cun orzamento de 5.500.000 € con cargo á aplicación orzamentaria 04.A2.761A.770.0, código de proxecto 2022 00001, que figuran no anexo, concedidas ao abeiro da Resolución do 21 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións a proxectos turísticos para o fomento do turismo enogastronómico, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria por anticipado de gasto para o ano 2024, con carácter plurianual (código de procedemento TU503I).
Santiago de Compostela, 5 de xuño de 2025
RESOLUCIÓN do 4 de xuño de 2025 pola que se publica a modificación do plan de estudos da titulación de grao en Enfermaría.
Universidade de Vigo — III. Outras disposicións — 16/06/2025

O plan de estudos da titulación de grao en Enfermaría pola Universidade de Vigo foi publicado no
Boletín Oficial del Estado
do 1 de novembro de 2010, unha vez establecido o carácter oficial do título polo Acordo do Consello de Ministros do 30 de outubro de 2009, publicado mediante a Resolución da Secretaría de Estado de Universidades do 13 de novembro de 2009 (BOE do 5 de xaneiro de 2010).
De conformidade co que dispón o Real decreto 822/2021, do 28 de setembro, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Enfermaría,
Este reitorado
Publicar a modificación do plan de estudos conducente á obtención do título universitario oficial de graduado ou graduada en Enfermaría pola Universidade de Vigo, que se recolle no anexo desta resolución.
Vigo, 4 de xuño de 2025
Denominación del título: graduado ou graduada en Enfermaría pola Universidade de Vigo.
Ámbito de coñecemento a que se adscribe o título (Real decreto 822/2021, do 28 de setembro): Enfermaría.
Código da titulación:
11590 Escola Universitaria de Enfermaría (centro adscrito)-Campus de Ourense.
11591 Escola Universitaria de Enfermaría da Deputación Provincial (centro adscrito)-Campus de Pontevedra.
11592 Escola Universitaria de Enfermaría Meixoeiro (centro adscrito)-Campus de Vigo.
11593 Escola Universitaria de Enfermaría Povisa (centro adscrito)-Campus de Vigo.
Código RUCT: 2501202.
Distribución do plan de estudos en créditos ECTS:
Distribución dos créditos da formación básica do plan de estudos:
Escola Enfermaría de Ourense.
Escola de Enfermaría de Pontevedra.
Escola de Enfermaría de Meixoeiro.
Escola de Enfermaría de Povisa.
EXTRACTO da Resolución do 2 de xuño de 2025 pola que se establecen as bases reguladoras para a concesión, en réxime de concorrencia non competitiva, das axudas para a realización de rodaxes audiovisuais en Galicia, cofinanciadas pola Unión Europea no marco do programa Galicia Feder 2021-2027, e se procede á súa convocatoria para o ano 2025 (código de procedemento CT207G).
Axencia Galega das Industrias Culturais — III. Outras disposicións — 16/06/2025

BDNS (Identif.): 838932.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/838932
Primeiro.
Persoas beneficiarias
Poderán optar a estas subvencións todas as persoas físicas (traballadoras autónomas) ou xurídicas, constituídas como produtoras audiovisuais independentes, dadas de alta cunha antigüidade mínima, e sen interrupcións, dun ano na epígrafe IAE 961.1, e cun centro de traballo ou oficina permanente de polo menos un ano previo a esta convocatoria, na Comunidade Autónoma de Galicia ou nun Estado membro da UE, ou que forme parte do acordo que establece a Área Económica Europea. Cando a persoa xurídica sexa unha agrupación de interese económico (AIE), os requisitos citados deberán ser cumpridos polo menos por unha das empresas que a integran no momento da súa constitución.
Segundo.
Finalidade
A finalidade desta convocatoria é estimular e impulsar a execución de rodaxes audiovisuais en Galicia para, por un lado, fomentar a cadea de valor da industria do sector audiovisual galego co obxectivo de mellorar a súa competitividade, o crecemento sustentable, o mantemento do emprego de calidade das empresas e por outro, situar Galicia como escenario de rodaxes audiovisuais de nivel internacional.
Terceiro.
Bases reguladoras
Resolución do 2 de xuño de 2025 pola que se establecen as bases reguladoras para a concesión, en réxime de concorrencia non competitiva, das axudas para a realización de rodaxes audiovisuais en Galicia, cofinanciadas pola Unión Europea no marco do programa Galicia Feder 2021-2027, e se procede á súa convocatoria para o ano 2025 (código de procedemento CT207G).
Cuarto.
Importe
O importe global máximo para o financiamento da presente convocatoria será de 2.200.000 euros, con cargo á aplicación orzamentaria 13.A1.432B.770.2, código de procedemento 2024-00002 do orzamento de gastos da Axencia Galega das Industrias Culturais, coa seguinte distribución por anualidades:
2025: 900.000 euros.
2026: 1.300.000 euros.
Quinto.
Prazo de presentación de solicitudes
O prazo para a presentación das solicitudes iniciarase aos sete días naturais contados desde o seguinte ao da publicación da convocatoria no
Diario Oficial de Galicia
e finalizará o 1 de outubro de 2025.
Santiago de Compostela, 2 de xuño de 2025
RESOLUCIÓN do 10 de xuño de 2025 pola que se dá publicidade aos convenios de colaboración subscritos no primeiro cuadrimestre do ano 2025.
Instituto Galego do Consumo e da Competencia — III. Outras disposicións — 18/06/2025

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos polo Instituto Galego do Consumo e da Competencia dentro do primeiro cuadrimestre do ano 2025, que se incorporan como anexo a esta resolución.
O que se fai público para xeral coñecemento.
Santiago de Compostela, 10 de xuño de 2025
RESOLUCIÓN do 9 de xuño de 2025, da Dirección Xeral de Estratexia Industrial e Solo Empresarial, pola que se dá publicidade dos beneficiarios das axudas concedidas ao abeiro da Orde do 7 de xaneiro de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519B).
Consellería de Economía e Industria — III. Outras disposicións — 18/06/2025

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 7 de xaneiro de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519B), procédese, por medio desta resolución, á publicación do extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 7 de xaneiro de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519B) (DOG núm. 26, do 7.2.2025).
b) Aplicación orzamentaria: 09.03.732-A 760.0.
c) Crédito orzamentario: 3.032.718,00 euros.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 9 de xuño de 2025
ORDE do 9 de xuño de 2025 pola que se dá publicidade aos recoñecementos dos núcleos de adestramento deportivo especializado.
Consellería de Presidencia, Xustiza e Deportes — III. Outras disposicións — 18/06/2025

No
Diario Oficial de Galicia
núm. 197, do 29 de setembro de 2020, publícase o Decreto 165/2020, do 17 de setembro, polo que se regula o deporte de alto nivel, de alto rendemento e de rendemento deportivo de base de Galicia, a través do cal, no seu artigo 39, se recoñecen os núcleos de adestramento deportivo especializado como o conxunto de medios humanos e materiais xestionados por unha federación deportiva, club deportivo ou sociedade anónima deportiva inscritos no Rexistro de Entidades Deportivas de Galicia que teña por finalidade a preparación técnico-deportiva orientada ao alto nivel ou ao alto rendemento deportivo.
A través da Orde do 23 de xuño de 2021 pola que se establecen os criterios técnico-deportivos para a obtención das condicións de persoa deportista de alto nivel, alto rendemento deportivo e rendemento deportivo de base, e os criterios deportivos para o recoñecemento dos núcleos de adestramento deportivo especializado, determínanse, no artigo 7, os criterios deportivos para os núcleos de adestramento especializado.
Os proxectos recoñecidos correspóndense co interese estratéxico deportivo da propia Comunidade Autónoma, encamiñado á participación dos deportistas galegos e das deportistas galegas en xogos olímpicos ou paralímpicos, campionatos do mundo, campionatos de Europa e outras competicións internacionais de máximo nivel.
Na súa consecuencia, atendendo á proposta da Secretaría Xeral para o Deporte, do 9 de maio de 2025, con base nos acordos adoptados pola Comisión galega de avaliación do alto nivel deportivo, esta Consellería de Presidencia, Xustiza e Deportes, con base no anteriormente exposto,
Artigo único
Dar publicidade á relación dos núcleos de adestramento deportivo especializado que foron recoñecidos ata o momento pola Consellería de Presidencia, Xustiza e Deportes, así coma o período de vixencia do seu recoñecemento. A relación incorpórase no anexo desta resolución.
Santiago de Compostela, 9 de xuño de 2025
RESOLUCIÓN do 12 de xuño de 2025, da Secretaría Xeral da Lingua, pola que se lles conceden as axudas aos proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2024/25 (código de procedemento PL500A).
Consellería de Cultura, Lingua e Xuventude — III. Outras disposicións — 19/06/2025

Mediante a Resolución do 11 de decembro de 2024 anúnciase a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2024/25 (código de procedemento PL500A); (DOG núm. 2, do 3 de xaneiro de 2025).
Unha vez publicada a proposta provisional de adxudicación e revisadas as reclamacións presentadas, por proposta da Comisión Central de Cualificación constituída ao abeiro desta convocatoria,
Conceder as axudas nos termos que figuran como anexo a esta resolución, no cal se inclúen, por provincias, a relación de centros admitidos, coa indicación da puntuación concedida e do financiamento definitivo asignado a cada proxecto, así como a relación de centros excluídos, coa indicación das causas que determinaron a súa exclusión.
Santiago de Compostela, 12 de xuño de 2025
Relación de centros admitidos:
Relación de centros admitidos:
Relación de centros admitidos:
Relación de centros admitidos:
Relación de centros excluídos:
CORRECCIÓN DE ERROS. Resolución do 13 de maio de 2025 pola que se ordena a publicación do Acordo do Consello da Xunta de Galicia do 12 de maio de 2025 polo que se aproba a modificación da relación de postos de traballo da Consellería de Sanidade e do Servizo Galego de Saúde.
Consellería de Facenda e Administración Pública — III. Outras disposicións — 19/06/2025

Advertido un erro na Resolución do 13 de maio de 2025, publicada no
Diario Oficial de Galicia
número 98, do venres 23 de maio de 2025, cómpre facer a seguinte corrección:
Na páxina 29359, onde di:
«CENTRO DE DESTINO: S.X. DE PROGRAMAS DE CONTROL DE RISCOS AMBIENTAIS PARA A SAÚDE-MATADOIRO MÓBIL (CHANTADA)».
Debe dicir:
«CENTRO DE DESTINO: S.X. DE SAÚDE AMBIENTAL E SEGURIDADE ALIMENTARIA-MATADOIRO MÓBIL (CHANTADA)».
EXTRACTO da Orde do 2 de xuño de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á mellora da seguridade, a competitividade e a obtención de certificacións, selos ou marcas de calidade nas áreas empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519E).
Consellería de Economía e Industria — III. Outras disposicións — 19/06/2025

BDNS (Identif.): 840380.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/840380
Primeiro.
Beneficiarios
Asociacións de empresarios, entidades de conservación de áreas empresariais da Comunidade Autónoma de Galicia recollidas no capítulo II do título V de Xestión e conservación das áreas empresariais da Lei 3/2022, do 18 de outubro, de áreas empresariais de Galicia e comunidades de propietarios de áreas empresariais que realicen investimentos, dentro do seu ámbito territorial.
Segundo.
Obxecto
A mellora da seguridade, a competitividade e a obtención de certificacións, selos ou marcas de calidade nas áreas empresariais da Comunidade Autónoma de Galicia.
Terceiro.
Bases reguladoras
Orde do 2 de xuño de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á mellora da seguridade, a competitividade e a obtención de certificacións, selos ou marcas de calidade nas áreas empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519E).
Publicadas no
Diario Oficial de Galicia.
Cuarto.
Contía
Importe total da convocatoria: 1.027.907,53 €, distribuído en dúas anualidades, 205.581,51 € para o ano 2025 e 822.326,02 € para o ano 2026.
Intensidade das axudas: 80 % do importe total considerado como subvencionable, cun máximo de 120.000,00 €.
Quinto.
Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia.
Sexto.
Outros datos
Poderase anticipar ata o 25 % do importe da subvención concedida.
Santiago de Compostela, 2 de xuño de 2025
RESOLUCIÓN do 11 de xuño de 2025, da Dirección Xeral de Ordenación e Innovación Educativa, pola que se designan os membros e se fai pública a composición do tribunal que elaborará, supervisará e avaliará a proba PEE para a concesión dos premios extraordinarios de educación secundaria obrigatoria ao rendemento académico correspondentes ao curso 2024/25.
Consellería de Educación, Ciencia, Universidades e Formación Profesional — III. Outras disposicións — 19/06/2025

A Orde da Consellería de Educación, Ciencia, Universidades e Formación Profesional, do 3 de xuño de 2025, pola que se establecen as bases reguladoras e se convocan os premios extraordinarios de educación secundaria obrigatoria ao rendemento académico correspondentes ao curso 2024/25 (DOG núm. 110, do 11 de xuño), establece no seu artigo 10 que para elaborar, supervisar e avaliar a proba PEE, a persoa titular da Dirección Xeral de Ordenación e Innovación Educativa designará un tribunal composto por un presidente ou unha presidenta, e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de educación.
De conformidade co establecido no citado artigo 10 e na disposición derradeira segunda da citada Orde do 3 de xuño de 2025, esta dirección xeral
Designar os membros do tribunal que deberán elaborar, supervisar e avaliar a proba PEE para a concesión dos premios extraordinarios de educación secundaria obrigatoria ao rendemento académico correspondentes ao curso 2024/25 e facer pública a súa composición, que é a que figura no anexo desta resolución.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 11 de xuño de 2025
– Titulares:
Presidente: Manuel Enrique Prado Cueva, subdirector xeral de Inspección e Avaliación do Sistema Educativo.
Vogais:
Manuel Trigás Verdini, inspector de educación.
María Beatriz Plana Galán, inspectora de educación.
Roberto Suárez Jurado, inspector de educación.
Román Latas Calvo, inspector de educación.
Roberto Cid Galante, inspector de educación.
Pedro Alberto Areal Alonso, inspector de educación.
– Suplentes:
Presidenta: Paula María Carnicero Carrera, subdirectora xeral de Ordenación, Inclusión e Innovación Educativa.
Vogais:
Marina Armada Vigo, inspectora de educación.
Ana Clara Álvarez López, inspectora de educación.
Nazaret Rodríguez Rodríguez, inspectora de educación.
Rubén Veloso Carnero, inspector de educación.
María Concepción Aramburu Sánchez, inspectora de educación.
Ruth Rodríguez Pérez, inspectora de educación.
RESOLUCIÓN do 13 de xuño de 2025 pola que se dá publicidade ás axudas concedidas ao abeiro da Orde do 29 de agosto de 2024 pola que se establecen as bases reguladoras e a convocatoria para o ano 2024 para a concesión, en réxime de concorrencia competitiva, de axudas a proxectos colectivos para a protección e recuperación da biodiversidade e dos ecosistemas mariños mediante a recollida de residuos e de arribazóns de algas que poden afectar os bancos marisqueiros, coa participación das persoas pescadoras e mariscadoras, cofinanciada polo Fondo Europeo Marítimo, de Pesca e de Acuicultura (FEMPA) (código de procedemento PE209F) (Diario Oficial de Galicia número 175, do 11 de setembro).
Consellería do Mar — III. Outras disposicións — 23/06/2025

En cumprimento do disposto no artigo 35 da orde de bases reguladoras, no artigo 15.1 da Lei 9/2007, do 13 de xuño, de subvencións de Galicia, e no artigo 45 da Lei 39/2015, do 1 de outubro, do procedemento administrativo común das administracións públicas,
Ordenar a publicación no
Diario Oficial de Galicia
das axudas concedidas, na convocatoria de 2024, con cargo á aplicación orzamentaria 46.03.723C.780.2, para o financiamento de proxectos colectivos para a protección e recuperación da biodiversidade e dos ecosistemas mariños mediante a recollida de residuos e de arribazóns de algas que poden afectar os bancos marisqueiros, coa participación das persoas pescadoras e mariscadoras, cofinanciadas nun 70 % polo Fondo Europeo Marítimo, de Pesca e de Acuicultura (FEMPA).
Santiago de Compostela, 13 de xuño de 2025
DECRETO 47/2025, do 23 de xuño, polo que se dispón que cese José Antonio Campo Andión como director do Instituto Galego de Estatística.
Consellería de Presidencia, Xustiza e Deportes — II. Autoridades e persoal — 24/06/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día vinte e tres de xuño de dous mil vinte e cinco,
Que cese José Antonio Campo Andión como director do Instituto Galego de Estatística, agradecéndolle os servizos prestados.
Santiago de Compostela, vinte e tres de xuño de dous mil vinte e cinco
ORDE do 18 de xuño de 2025 pola que se dispón o nomeamento dunha vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 25/06/2025

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do Regulamento, no seu número 3, determina que, dos dez vogais representantes da Administración autonómica no Consello Reitor, dous serano en representación da Consellería do Mar.
Polo exposto, no exercicio da facultade atribuída,
O nomeamento de María de los Ángeles Vázquez Suárez como vogal no Consello Reitor da entidade pública empresarial Portos de Galicia, en representación da Consellería do Mar.
Santiago de Compostela, 18 de xuño de 2025
ORDE do 18 de xuño de 2025 pola que se dispón o cesamento dunha vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 25/06/2025

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición de dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do Regulamento, no seu número 3, determina que, dos dez vogais representantes da Administración autonómica no Consello Reitor, dous o serán en representación da Consellería do Mar.
Polo exposto, no exercicio da facultade atribuída,
O cesamento de Marta Villaverde Acuña como vogal no Consello Reitor da entidade pública empresarial Portos de Galicia, en representación da Consellería do Mar.
Santiago de Compostela, 18 de xuño de 2025
ORDE do 18 de xuño de 2025 por la que se dispón o nomeamento dun membro do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Mar — II. Autoridades e persoal — 26/06/2025

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e a constitución do seu Consello de Administración, e o artigo 3.1 do Decreto 41/2005, do 17 de febreiro, do seu regulamento, sinala que a consellería competente en materia de pesca nomeará un secretario que actuará con voz pero sen voto.
Polo exposto, en exercicio da facultade atribuída,
O nomeamento de Cándido Rial Rodríguez como secretario do Consello de Administración do Instituto Tecnolóxico para o Control do Medio Mariño de Galicia.
Santiago de Compostela, 18 de xuño de 2025
ORDE do 18 de xuño de 2025 pola que se dispón o nomeamento dun membro do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Mar — II. Autoridades e persoal — 26/06/2025

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e a constitución do seu Consello de Administración e o artigo 4.1 do Decreto 41/2005, do 17 de febreiro, do seu regulamento, que a consellería competente en materia de pesca designará catro vogais, entre o persoal ao servizo da Administración autonómica, que deberá ser persoal funcionario ou persoal laboral fixo. O artigo 4.3 do antedito decreto dispón que a duración dos cargos de vogais será de catro anos e que poden ser reelixidos por períodos iguais.
Polo exposto, en exercicio da facultade atribuída,
O nomeamento de María de los Ángeles Vázquez Suárez como vogal do Consello de Administración do Instituto Tecnolóxico para o Control do Medio Mariño de Galicia.
Santiago de Compostela, 18 de xuño de 2025
RESOLUCIÓN do 4 de xuño de 2025 pola que se publica a modificación do plan de estudos da titulación de grao en Enxeñaría de Tecnoloxías de Telecomunicación.
Universidade de Vigo — III. Outras disposicións — 24/06/2025

O plan de estudos da titulación de grao en Enxeñaría de Tecnoloxías de Telecomunicación pola Universidade de Vigo foi publicado no
Boletín Oficial del Estado
do 11 de xaneiro de 2013, unha vez establecido o carácter oficial do título polo Acordo do Consello de Ministros do 12 de novembro de 2010, publicado mediante a Resolución da Secretaría de Estado de Universidades do 22 de novembro de 2010 (BOE do 16 de decembro).
De conformidade co que dispón o Real decreto 822/2021, do 28 de setembro, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Enxeñaría de Tecnoloxías de Telecomunicación,
Este reitorado
Publicar a modificación do plan de estudos conducente á obtención do título universitario oficial de graduado ou graduada en Enxeñaría de Tecnoloxías de Telecomunicación pola Universidade de Vigo, que se recolle no anexo desta resolución.
Vigo, 4 de xuño de 2025
Denominación do título:
Graduado ou graduada en Enxeñaría de Tecnoloxías de Telecomunicación pola Universidade de Vigo.
Ámbito de coñecemento a que se adscribe o título (Real decreto 822/2021, do 28 de setembro):
Enxeñaría eléctrica, enxeñaría electrónica e enxeñaría da telecomunicación.
Código da titulación: 11585.
Escola de Enxeñaría de Telecomunicación-Campus de Vigo.
Código RUCT: 2502239.
Distribución do plan de estudos en créditos ECTS:
Distribución dos créditos da formación básica do plan de estudos:
Deberase elixir obrigatoriamente unha das catro mencións ofertadas.
Optativas: teranse que cursar os 48 ECTS optativos da propia mención elixida (8 materias) e 18 ECTS optativos entre unha oferta formada polas materias optativas xerais e o conxunto formado polas materias das mencións que non se cursaron.
A temporalidade das materias poderá, por circunstancias excepcionais, sufrir modificacións, sempre que o autorice o Vicerreitorado con competencia en organización académica e con anterioridade ao comezo do curso académico.
EXTRACTO da Orde do 18 de xuño de 2025 pola que se publica a reasignación dos créditos orzamentarios recollidos na Orde do 26 de decembro de 2024, pola que se establecen as bases reguladoras e a convocatoria para o ano 2025 para a concesión, en réxime de concorrencia competitiva, de axudas a proxectos colectivos para a modernización e mellora dos equipamentos e das infraestruturas dos portos pesqueiros, dos lugares de desembarque, das lonxas e dos ancoradoiros, cofinanciadas polo Fondo Europeo Marítimo, de Pesca e de Acuicultura (FEMPA) e tramitadas como expediente anticipado de gasto (código de procedemento PE209G).
Consellería do Mar — III. Outras disposicións — 24/06/2025

BDNS (Identif.): 809194.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/809194
Artigo único
1. Reaxustar as anualidades previstas na aplicación 16.03.514A.781.0 do código de proxecto 2023 178, na anualidade 2025, sen incrementar o orzamento total da convocatoria, minorando a anualidade de 2026 en 1.500.000 euros e incrementando o mesmo importe na anualidade de 2025. Os créditos quedarían coa seguinte distribución plurianual fixada no cadro seguinte:
O importe está cofinanciado nun 70 % polo FEMPA (prioridade 1: fomentar a pesca sostible e a recuperación e conservación dos recursos biolóxicos acuáticos, obxectivo específico 1.1: reforzar as actividades pesqueiras que sexan económica, social e ambientalmente sostibles; medida 1.1.12: portos pesqueiros, lugares de desembarque, lonxas e ancoradoiros) e nun 30 % pola Comunidade Autónoma.
2. A publicación desta orde non supón a apertura dun novo prazo de presentación de solicitudes.
Disposición derradeira única
A presente orde entrará en vigor o día hábil seguinte ao da súa publicación no
Diario Oficial de Galicia.
Santiago de Compostela, 18 de xuño de 2025
RESOLUCIÓN do 12 de xuño de 2025, da Dirección Xeral de Planificación Enerxética e Minas, pola que se aproba o modelo oficial de certificado de instalación eléctrica en alta tensión.
Consellería de Economía e Industria — III. Outras disposicións — 24/06/2025

O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09, e o Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23, establecen que unha vez finalizadas as obras e realizadas as verificación e inspección iniciais, a empresa instaladora deberá emitir un certificado de instalación segundo o modelo establecido pola Administración pública competente.
A Dirección Xeral de Planificación Enerxética e Minas é competente na planificación, ordenación e fomento da enerxía e as infraestruturas enerxéticas segundo o Decreto 140/2024, do 20 de maio, polo que se establece a estrutura orgánica da Consellería de Economía e Industria.
De acordo co exposto,
Aprobar o modelo oficial de certificado de instalación eléctrica en alta tensión, que se recolle como anexo desta resolución.
Contra esta resolución, que non pon fin á vía administrativa, poderase interpoñer recurso de alzada ante a conselleira de Economía e Industria da Xunta de Galicia no prazo dun mes contado a partir do día seguinte ao da súa notificación, de conformidade cos artigos 121 e 122 da Lei 39/2015, do 1 de outubro.
Santiago de Compostela, 12 de xuño de 2025
EXTRACTO da Orde do 17 de xuño de 2025 pola que se aproban as bases reguladoras dos premios de Artesanía de Galicia, se convocan para o ano 2025 e se autoriza a Fundación Pública Artesanía de Galicia para a súa concesión (código de procedemento IN200A).
Consellería de Emprego, Comercio e Emigración — III. Outras disposicións — 24/06/2025

BDNS (Identif.): 841573.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/841573
Primeiro.
Beneficiarias/os
Artesás/áns e obradoiros artesáns con recoñecida traxectoria profesional e que están ou estiveron inscritos no Rexistro Xeral de Artesanía de Galicia, segundo o premio a que opten.
Segundo.
Obxecto
Aprobar as bases reguladoras dos premios de Artesanía de Galicia, convocar os premios para o ano 2025 e autorizar a Fundación Pública Artesanía de Galicia para a súa concesión.
Terceiro.
Bases reguladoras
Publícanse conxuntamente coa convocatoria.
Cuarto.
Importe
A dotación económica global dos premios de Artesanía de Galicia é de 21.000 € e financiarase con cargo aos orzamentos da Fundación Pública Artesanía de Galicia.
Os premios de Artesanía de Galicia constarán das seguintes categorías:
Premio Artesanía de Galicia 2025
Dotación de 9.000 € e trofeo acreditativo.
Premio Traxectoria 2025
Trofeo acreditativo e sen dotación económica.
Premio Bolsas Eloy Gesto 2025
Ata tres bolsas de formación de 4.000 € cada unha e diploma acreditativo.
Quinto.
Prazo de presentación de solicitudes
O prazo de presentación de candidaturas inIciarase a partir das 8.00 horas do 15 de setembro de 2025 e rematará ás 14.30 horas do 26 de setembro de 2025.
Santiago de Compostela, 17 de xuño de 2025
EXTRACTO da Resolución do 18 de xuño de 2025 pola que se modifica a Resolución do 27 de decembro de 2024, pola que se dá publicidade do acordo do Consello de Dirección que aproba as bases reguladoras de préstamos directos para o financiamento empresarial en Galicia para o ano 2025, e se procede á súa convocatoria en réxime de concorrencia non competitiva (código de procedemento IG408B).
Instituto Galego de Promoción Económica — III. Outras disposicións — 25/06/2025

BDNS (Identif.): 807260.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/807260
Primeiro.
Modificación do obxecto
As axudas concédense en réxime de concorrencia non competitiva e teñen por obxecto a posta en marcha das seguintes liñas de préstamos: préstamos para investimentos estratéxicos, préstamos para a concentración de empresas, préstamos para proxectos de desenvolvemento tecnolóxico e innovación, préstamos para financiar capital circulante na industria manufactureira, enmarcados nun proceso de reestruturación de débedas, e para as empresas do sector da pesca, acuicultura, así como a transformación e comercialización dos produtos destes sectores, préstamos para financiar a implantación de empresas galegas no exterior, préstamos para financiar a operativa da industria auxiliar naval, préstamos para financiar a operativa de centros tecnolóxicos, asociacións empresariais; fundacións e entidades que desenvolvan actividades económicas, actividades de I+D ou presten servizos de interese para o tecido empresarial galego, e préstamos para financiar circulante de empresas afectadas pola imposición de aranceis por parte de EE.UU.
Santiago de Compostela, 18 de xuño de 2025
EXTRACTO da Orde do 11 de xuño de 2025 pola que se establecen as bases reguladoras das axudas destinadas á modernización e mellora das explotacións agrarias das persoas agricultoras mozas, no marco do Plan estratéxico da política agraria común de España 2023-2027, cofinanciadas polo Fondo Europeo Agrícola de Desenvolvemento Rural (Feader), e se convocan para o ano 2025 (código de procedemento MR405H).
Consellería do Medio Rural — III. Outras disposicións — 25/06/2025

BDNS (Identif.): 841543.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/841543
Primeiro.
Persoas beneficiarias
Poderán ser persoas beneficiarias destas axudas, as persoas agricultoras mozas titulares dunha explotación agraria que teña unha axuda concedida pola intervención 69611 en convocatorias anteriores, ou as persoas xurídicas titulares dunha explotación agraria na que se instale unha persoa agricultora moza que teña unha axuda concedida pola intervención 69611 en convocatorias anteriores.
Segundo.
Obxecto
Establecer as bases reguladoras para a concesión de axudas, en réxime de concorrencia competitiva, destinadas á modernización e mellora das explotacións agrarias das persoas agricultoras mozas, no marco do Plan estratéxico da política agraria común de España 2023-2027, cofinanciadas polo Fondo Europeo Agrícola de Desenvolvemento Rural (Feader), e se convocan para o ano 2025 (código de procedemento MR405H).
Terceiro.
Bases reguladoras
Orde do 11 de xuño de 2025 pola que se establecen as bases reguladoras das axudas destinadas á modernización e mellora das explotacións agrarias das persoas agricultoras mozas, no marco do Plan estratéxico da política agraria común de España 2023-2027, cofinanciadas polo Fondo Europeo Agrícola de Desenvolvemento Rural (Feader), e se convocan para o ano 2025 (código de procedemento MR405H).
Cuarto.
Contía das axudas
O importe da axuda será do 40 % dos custos elixibles, que poderá incrementarse ata un máximo do 65 %, cun máximo de 75.000 euros/UTA e un límite de 250.000 euros/beneficiario.
Quinto.
Prazo de presentación de solicitudes
O prazo de presentación de solicitudes será de 1 mes, que se contará desde o día seguinte ao da publicación da orde no
Diario Oficial de Galicia
.
Santiago de Compostela, 11 de xuño de 2025
ORDE do 16 de xuño de 2025 pola que se fixa o prezo privado para a venda ao público dunha publicación editada pola Fundación Cidade da Cultura de Galicia.
Consellería de Cultura, Lingua e Xuventude — III. Outras disposicións — 25/06/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura de Galicia que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de xuño de 2025
CORRECCIÓN DE ERROS. Orde do 5 de xuño de 2025 pola que se convoca un concurso público de méritos para cubrir unha praza de profesor/a de lingua e literatura galegas no colexio Vicente Cañada Blanch de Londres (O Reino Unido).
Consellería de Educación, Ciencia, Universidades e Formación Profesional — III. Outras disposicións — 24/06/2025

Advertido un erro na citada orde, publicada no Diario Oficial de Galicia número 115, do mércores 18 de xuño de 2025, cómpre facer a seguinte corrección:
– Na páxina 34028, no artigo 2, número 2.1, hai que engadir a alínea e):
«e) Posuír un nivel mínimo de B2 en inglés.»